CELEX: 31997D0232
Language: el
Date: 1997-03-03 00:00:00
Title: 97/232/ΕΚ: Απόφαση της Επιτροπής της 3ης Μαρτίου 1997 για τροποποίηση του καταλόγου τρίτων χωρών από τις οποίες τα κράτη μέλη επιτρέπουν να εισάγονται αιγοπρόβατα (Κείμενο που παρουσιάζει ενδιαφέρον για τον ΕΟΧ)

Avis juridique important

|

31997D0232

97/232/ΕΚ: Απόφαση της Επιτροπής της 3ης Μαρτίου 1997 για τροποποίηση του καταλόγου τρίτων χωρών από τις οποίες τα κράτη μέλη επιτρέπουν να εισάγονται αιγοπρόβατα (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 093 της 08/04/1997 σ. 0043 - 0046

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Μαρτίου 1997 για τροποποίηση του καταλόγου τρίτων χωρών από τις οποίες τα κράτη μέλη επιτρέπουν να εισάγονται αιγοπρόβατα (Κείμενο που παρουσιάζει ενδιαφέρον για τον ΕΟΧ) (97/232/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου, προβείου, αιγείου και χοιρείου είδους και νωπών κρεάτων ή προϊόντων με βάση το κρέας προέλευσης τρίτων χωρών (1), όπως τροποποιήθηκε τελευταία από την οδηγία 96/91/ΕΚ (2), και ιδίως το άρθρο 3 παράγραφος 1,Εκτιμώντας:ότι στην οδηγία 91/68/ΕΟΚ του Συμβουλίου (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, θεσπίζονται όροι όσον αφορά την υγεία των ζώων οι οποίοι διέπουν το ενδοκοινοτικό εμπόριο των αιγοπροβάτων 7ότι στην απόφαση 93/198/ΕΟΚ της Επιτροπής (4), όπως τροποποιήθηκε τελευταία από την απόφαση 97/231/ΕΚ (5) θεσπίζονται μέτρα όσον αφορά την υγεία των ζώων και την κτηνιατρική πιστοποίηση για τις εισαγωγές αιγοπροβάτων εκτροφής 7ότι τα κράτη μέλη δύνανται να επιτρέπουν εισαγωγές αιγοπροβάτων μόνο από όσες τρίτες χώρες περιλαμβάνονται σε κατάλογο και εφόσον αυτό τους έχει επιτραπεί 7ότι ορισμένες τρίτες χώρες πληρούν τις απαιτήσεις όσον αφορά το καθεστώς των επισήμως απαλλαγμένων από βρουκέλλωση (σε σχέση με την Β. melitensis) 7ότι η εισαγωγή αιγοπροβάτων για σφαγή, πάχυνση και αναπαραγωγή συνεπάγεται διαφορετικούς κινδύνους υγείας των ζώων, λόγω των οποίων αιτιολογείται η κατάρτιση ξεχωριστών καταλόγων τρίτων χωρών 7ότι οι αρμόδιες αρχές των τρίτων χωρών που περιλαμβάνονται στους καταλόγους έχουν επιβεβαιώσει ότι πρέπει υποχρεωτικά να τους γνωστοποιούνται τυχόν υπόνοιες σχετικά με τις ακόλουθες νόσους: αφθώδης πυρετός, πανώλη των βοοειδών, πυρετός της κοιλάδας του Rift, πανώλη των μικρών μυρηκαστικών, λύσσα, ευλογιά των προβάτων, ευλογιά των αιγών, scrapie, φυσαλλιδώδης στοματίτις, bluetongue, λοιμώδης πλευροπνευμονία των αιγών, βρουκέλλωση (B. melitensis), λοιμώδης επιδιδυμίτης (Β. ovis), νόσος οζώδους δερματίτιδος και άνθραξ 7ότι οι αρμόδιες αρχές των τρίτων χωρών που αναφέρονται στους καταλόγους έχουν αναλάβει να κοινοποιούν στην Επιτροπή και στα κράτη μέλη, εντός 24 ωρών, την εκδήλωση των ακολούθων νόσων: αφθώδης πυρετός, πανώλη των βοοειδών, πυρετός της κοιλάδας του Rift, πανώλη των μικρών μυρηκαστικών, ευλογιά των προβάτων, ευλογιά των αιγών, φυσαλλιδώδης στοματίτις και bluetongue 7ότι οι κατάλογοι αυτοί είναι δυνατόν να τροποποιούνται ανά πάσα στιγμή, ούτως ώστε να λαμβάνονται υπόψη νέες πληροφορίες ή καταστάσεις 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 1. Τα κράτη μέλη επιτρέπουν τις εισαγωγές αιγοπροβάτων τα οποία προορίζονται για σφαγή, μόνο από τρίτες χώρες ή από μέρη τρίτων χωρών που εμφαίνονται στον κατάλογο των τμημάτων 1 ή 2 του παρόντος παραρτήματος και οι οποίες πληρούν τις απαιτήσεις του παραρτήματος Ι, μέρη 1α ή 1β, ανάλογα με την περίπτωση, της απόφασης 93/198/ΕΟΚ.2. Τα κράτη μέλη επιτρέπουν τις εισαγωγές αιγοπροβάτων τα οποία προορίζονται για πάχυνση, μόνο από τρίτες χώρες ή από μέρη τρίτων χωρών που εμφαίνονται στον κατάλογο του τρίτου μέρους του παρόντος παραρτήματος, και οι οποίες πληρούν τους όρους του παραρτήματος ΙΙ μέρος 1α της απόφασης 93/198/ΕΟΚ.3. Τα κράτη μέλη επιτρέπουν τις εισαγωγές αιγοπροβάτων τα οποία προορίζονται για αναπαραγωγή, μόνο από τρίτες χώρες ή από μέρη τρίτων χωρών που εμφαίνονται στον κατάλογο του τέταρτου μέρους του παρόντος παραρτήματος, και οι οποίες πληρούν τους όρους του παραρτήματος ΙΙ μέρος 1β της απόφασης 93/198/ΕΟΚ.4. Μόνο οι τρίτες χώρες ή τα μέρη τους που εμφαίνονται στον κατάλογο του πέμπτου μέρους του παρόντος παραρτήματος αναγνωρίζεται ότι απολαμβάνουν του καθεστώτος των επισήμως απαλλαγμένων από βρουκέλλωση (B. melitensis).Άρθρο 2 Η παρούσα απόφαση ισχύει από την 1η Μαρτίου 1997.Άρθρο 3 Η παρούσα απόφαση απευθύνεται στα κράτη μέλη.Βρυξέλλες, 3 Μαρτίου 1997.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 302 της 31. 12. 1972, σ. 28.(2) ΕΕ αριθ. L 13 της 16. 1. 1997, σ. 26.(3) ΕΕ αριθ. L 46 της 19. 2. 1991, σ. 19.(4) ΕΕ αριθ. L 86 της 6. 4. 1993, σ. 34.(5) Βλέπε σελίδα 22 της παρούσας Επίσημης Εφημερίδας.ΠΑΡΑΡΤΗΜΑ ΜΕΡΟΣ 1 Κατάλογος τρίτων χωρών στις οποίες επιτρέπεται να χρησιμοποιούν το πιστοποιητικό του παραρτήματος Ι, μέρος 1α της απόφασης 93/198/ΕΟΚ της Επιτροπής για εισαγωγές αιγοπροβάτων που προορίζονται για σφαγή ΙσλανδίαΕλβετίαΝορβηγίαΜΕΡΟΣ 2 Κατάλογος τρίτων χωρών στις οποίες επιτρέπεται να χρησιμοποιούν το πιστοποιητικό του παραρτήματος Ι, μέρος 1β της απόφασης 93/198/ΕΟΚ της Επιτροπής για εισαγωγές αιγοπροβάτων που προορίζονται για άμεση σφαγή >ΘΕΣΗ ΠΗΝΑΚΑ>ΜΕΡΟΣ 3 Κατάλογος τρίτων χωρών οι οποίες πρέπει να χρησιμοποιούν το πιστοποιητικό του παραρτήματος ΙΙ μέρος 1α της απόφασης 93/198/ΕΟΚ της Επιτροπής για εισαγωγές αιγοπροβάτων πάχυνσης >ΘΕΣΗ ΠΗΝΑΚΑ>ΜΕΡΟΣ 4 Κατάλογος τρίτων χωρών οι οποίες πρέπει να χρησιμοποιούν το πιστοποιητικό του παραρτήματος ΙΙ μέρος 1β της απόφασης 93/198/ΕΟΚ της Επιτροπής για εισαγωγές αιγοπροβάτων πάχυνσης >ΘΕΣΗ ΠΗΝΑΚΑ>ΜΕΡΟΣ 5 Τρίτες χώρες ή μέρη τρίτων χωρών για τις οποίες αναγνωρίζεται ότι πληρούν τα κριτήρια όσον αφορά το καθεστώς των επισήμως απαλλαγμένων από βρουκέλλωση ΓροιλανδίαΤσεχική ΔημοκρατίαΝορβηγίαΣλοβακική Δημοκρατία